“ทองคำ” เช้านี้ปรับขึ้น 150 บ. รูปพรรณขาย 30,650 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 150 บาท จากสกุลเงินดอลลาร์ที่อ่อนค่า ทำให้ทองรูปพรรณขายออกบาททองคำละ 30,650 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 150 บาท จากสกุลเงินดอลลาร์ที่อ่อนค่า ทำให้ทองรูปพรรณขายออกบาททองคำละ 30,650 บาท
25 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (25 พ.ค. 2565) ปรับราคาขึ้น 150 บาท จากราคาปิดตลาดเมื่อวานนี้ (24 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:23 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,050 บาท ขายออกบาทละ 30,150 บาท
ด้านทองรูปพรรณ 96.5% รับซื้ออยู่ที่บาทละ 29,516.52 บาท ส่วนราคาขายออกอยู่ที่ 30,650 บาท ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,863 ดอลลาร์
ทั้งนี้ เงินดอลลาร์อ่อนค่าลงต่อเนื่องเมื่อเทียบกับสกุลเงินหลัก ทำให้นักลงทุนเลือกที่จะถือสินทรัพย์ปลอดภัยอื่น อย่าง ค่าเงินเยนญี่ปุ่น พันธบัตรรัฐบาล หรือ ทองคำ นอกจากนี้ เงินดอลลาร์ยังคงถูกกดดันจากการแข็งค่าขึ้นต่อเนื่องของเงินยูโร (EUR) สู่ระดับ 1.073 ดอลลาร์ต่อยูโร จากแนวโน้มธนาคารกลางยุโรป (ECB) อาจทยอยขึ้นดอกเบี้ยนโยบายตั้งแต่เดือนกรกฎาคม จนอัตราดอกเบี้ยกลับมาเป็นบวกได้ในไตรมาสที่ 3
อย่างไรก็ตาม การอ่อนค่าลงของเงินดอลลาร์และการปรับตัวลงของบอนด์ยีลด์ 10 ปี สหรัฐฯ ได้ช่วยหนุนให้ราคาทองคำยังสามารถปรับตัวขึ้นเหนือระดับ 1,865 ดอลลาร์ต่อออนซ์ ซึ่งคาดว่าระดับดังกล่าวอาจเห็นผู้เล่นในตลาดทยอยขายทำกำไรการรีบาวด์ของราคาทองคำได้